**ГОДИШЕН ПЛАН ЗА СПРЕЧУВАЊЕ НА КОРУПЦИЈАТА**

 **НА ОПШТИНА АЕРОДРОМ ЗА 2022 ГОДИНА**

**ПРЕДГОВОР**

Корупцијата е глобален предизвик со кој се соочуваат сите земји, без оглед на нивниот степен на развиеност или државно уредување. Затоа, земјите во светот постојано вложуваат напори за да ја подигнат свеста за корупцијата и за нејзините подривачки влијанија врз граѓаните. Таа не само што го нарушува процесот на носење одлуки туку навлегува и во сите пори на општествениот развој. Имено, социјалните, правните и економските сегменти на развојот се меѓусебно поврзани, па затоа појавата на корупција во еден сегмент значително влијае врз развојот на сите други.

Властите сè повеќе препознаваат дека корупцијата е сериозна пречка за ефективно и ефикасно владеење, раст и стабилност, како и дека итно се потребни значителни чекори за справување со овој предизвик, на локално и на глобално ниво. Затоа, земјите донесуваат закони, донесуваат политики, методологии и програми со цел да го спречат овој феномен, да го искоренат од нивните системи и да обезбедат поквалитетен живот за нивните граѓани.

Како одговор на овој предизвик, како резултат на заложбите на Владата на Република Северна Македонија во борбата против корупцијата1, Министерството за информатичко општество и администрација ја разви оваа Антикорупциска програма со конкретен Акциски план за спроведување, која има цел да ги олесни напорите и заложбите во борбата против корупцијата, да придонесе за нејзино искоренување и да спречи нејзина натамошна појава, да обезбеди непречен развој на демократијата, владеење на правото и успешна интеграција на Република Северна Македонија во Европската Унија, како и да обезбеди квалитетна, ефективна и ефикасна јавна служба, целосно ослободена од коруптивни практики, која ќе биде вистински сервис за сите граѓани на Република Северна Македонија.

**СОДРЖИНА**

[Листа на поими 3](#_bookmark0)

[Вовед 1](#_bookmark1)

[За Општина Аеродром 2](#_bookmark2)

[Визија 2](#_bookmark3)

[Мисија 2](#_bookmark4)

[Надлежности 2](#_bookmark5)

[Закони и подзаконски акти 3](#_bookmark6)

[Стратегии и планови 4](#_bookmark7)

[Други релевантни документи 4](#_bookmark8)

[Цели 5](#_bookmark9)

[Анализа за ризични области за корупција во рамките на делокругот на работењето 6](#_bookmark10)

[Акциски план за 2022 година 11](#_bookmark11)

[Улоги, одговорности, процес на следење и мониторинг 26](#_bookmark12)

ЛИСТА НА ПОИМИ

 **Корупција**: Законот за спречување судир на интереси ја дефинира **корупцијата** како „злоупотреба на функцијата, јавното овластување, службената должност или положба заради остварување корист, директно или преку посредник, за себе или за друг“.2 Притоа, под овој поим се опфатени и поимите:

* пасивна корупција– намерно дејствување на службено лице, кое директно или преку посредник бара или прима корист од каков било вид за себе или за трето лице, или прифаќа ветување на ваква корист, со цел да дејствува или да се воздржува од дејствување во согласност со своите обврски или да ги врши неговите надлежности спротивно на службените обврски и
* активна корупција- намерно дејствување на кое било лице што директно или преку посредник ветува или дава корист од каков било вид на службено лице за него или за трето лице, со цел да дејствува или да се воздржува од дејствување во согласност со неговите обврски или да ги врши неговите надлежности спротивно на службените обврски3.

 **Јавен интерес**: Иако не постои единствена законска формулација застапена во сите прописи, прифатено толкување е дека под јавен интерес се подразбираат сите права и обврски на граѓаните и правните лица во државата што како такви се утврдени и гарантирани со уставот и законите во една држава, како и ратификуваните меѓународни договори. Притоа, јавниот интерес, онака како што е дефиниран во Законот за спречување судир на интереси, претставува „заштита на основните слободи и права на човекот и граѓанинот признати со меѓународното право и утврдени со Уставот на Република Северна Македонија, спречување на ризиците за здравјето, одбраната и безбедноста, заштита на животната средина и на природата, заштита на сопственоста и на слободата на пазарот и претприемаштвото, владеење на правото и спречување на криминалот и корупцијата“4.

 **Приватен интерес**: Материјален или нематеријален интерес на службеното лице што може да влијае врз неговото одлучување при вршењето на јавните овластувања и должности5.

 **Судир на интереси**: Состојба во која службеното лице има приватен интерес што влијае или може да влијае врз непристрасното вршење на неговите јавни овластувања или службени должности6.

**Ризик од корупција**: Кој било вид внатрешна или надворешна слабост или постапка што претставува можност за појава на корупција во рамките на државни органи, јавни претпријатија и други институции од јавниот сектор и кој ги вклучува прашањата за судир на интереси, неспоивиот на функции, примање подароци и други нелегални плаќања, лобирање, недостиг на систем за заштита на укажувачи, измами, несоодветно користење на овластувањата, дискрециски овластувања, финансирање на политички партии и кампањи спротивно на закон, тргување или недозволено користење информации, транспарентност на постапки и документи и други прашања од значење за интегритетот7.

 **Интегритет**: Законито, независно, непристрасно, етичко, одговорно и транспарентно вршење работи со кои службените лица го чуваат својот углед и угледот на институцијата во која се одговорно лице, односно се вработени, ги елиминираат ризиците и ги отстрануваат сомневањата во можноста од настанување и развој на корупција и со тоа обезбедуваат доверба кај граѓаните во вршењето на јавните функции и во работата на јавните институции8.

 **Непотизам**: Во најширока смисла, се дефинира како „влијание на семејните и роднинските врски при донесување одлуки за вработување и склучување јавни (управни) договори (најчесто во постапките за јавни набавки и издавање дозволи)“9.

 **Клиентелизам**: Давање привилегии или придобивки на клиентот во замена за услуги, придобивки или во политички контекст, гласови10.

 **Кронизам**: Најчесто опфаќа ситуации во кои се претпочитаат пријатели или соработници, без оглед на тоа колку се соодветни. Најголема веројатност за појава на кронизам има во контекст на именувања, но може да се појави и во која било инстанција кога се практикуваат дискрециските права.11

**ВОВЕД**

 Во согласност со одредбите од Законот за спречување на корупцијата и судирот на интереси и Националната стратегија за спречување на корупцијата и судирот на интереси 2021 - 2025 на Државната комисија за спречување на корупцијата, Општина Аеродром во рамките на своите законски надлежности, постапувајќи по Заклучокот број 40-2929/1 од 2.3.2021 година на Владата на Република Северна Македонија, утврди потреба од донесување План за борба против корупцијата на Град Скопје.

 Правна рамка за донесување на Планот за борба против корупцијата на Општина Аеродром за 2021 година (во натамошниот текст: План) претставува Законот за спречување на корупцијата и судирот на интереси („Службен весник на Република Северна Македонија '' бр.12/19 ), Законот за локална самоуправа ( „Службен весник на Република Северна Македонија“ бр.5/02 ) и Законот за Градот Скопје („Службен весник на Република Северна Македонија“' бр.55/04 и 158/11 ). Планот во својата содржина претставува конкретизација на препораките содржани во Националната стратегија за спречување на корупцијата и судирот на интереси 2021 - 2025 и Планот за борба против корупцијата „Акција 21“' на Владата на Република Северна Македонија, кои се однесуваат на единиците на локалната самоуправа.

 Планот е документ во кој се детектираат слабостите во постојниот систем на работа во Општина Аеродром во борбата против корупцијата, се утврдуваат стратегиските цели што треба да се постигнат со имплементацијата на Планот, се предвидуваат мерки и активности за остварување на целите, се посочуваат клучните носители на активностите и се уредува начинот на кој ќе се постигнат утврдените цели.

 Области од надлежност на Општина Аеродром, согласно со Законот за локална самоуправа се: планирање и уредување на просторот, заштита на животната средина и природата, локален економски развој, комунални дејности, култура, образование, спорт, социјална и детска заштита, здравствена заштита, заштита и спасување, противпожарна заштита и други области.

**ВИЗИЈА**

 Визијата на Општина Аеродром е богата иднина на една европска општина, која секогаш ќе го надградува својот модерен изглед. Иако млада, веќе се смета за напредна општина со урбан дух.

 Општина Аеродром е стабилна и просперитетна средина, економски развиена, општина со плански уредена инфраструктура и високоразвиена еколошка свест. Аеродром е европска и ефикасна локална заедница отворена за соработка. Во таа насока, образовните, културните и спортските институции се приспособени според потребите на граѓаните.

 Општина Аеродром нуди сигурност и оптимизам за секој граѓанин, секое семејство, секој повозрасен граѓанин или дете, овозможувајќи им полека, но сигурно да го остваруваат својот сон. Како локална самоуправа, Општина Аеродром ги следи очекувањата на граѓаните и настојува ефективно и ефикасно да понуди решение на нивните потреби и проблеми.

 Меѓу поважните принципи кон кои се стреми Општина Аеродром се почитување на законите и актите, одговорност, отчет, почитување и информирање на граѓаните. Размена на искуствата и знаењата со други општини во Република Северна Македонија и во Европа е исто така еден од принципите за развивање на општината.

 Преку перманентно спроведување на стручно оспособување за квалитетот на вработените, Општина Аеродром како досега, така и во иднина ќе настојува да ги елиминира евентуалните недостатоци, кои би можеле да предизвикаат неповолно влијание врз целата заедница.

**МИСИЈА**

 Мисијата на Општина Аеродром е јасна – да ги оправда епитетите што ги носи како најурбана, најспортска и најмлада општина во Република Северна Македонија. Зеленилото, пак, за кое се грижиме сите, е застапено дури и повеќе од пропишаните европски стандарди. Чистотата, мирот и безбедноста ни се заштитен знак и затоа многумина млади посакуваат својот дом да го создадат токму во Општина Аеродром.

**НАДЛЕЖНОСТИ НА ГРАДОНАЧАЛНИКОТ**

 **(1)** Градоначалникот:

**1.** Ја претставува и ја застапува општината;
**2.**Ја контролира законитоста на прописите на Советот;
**3.** Ги објавува прописите на Советот во службеното гласило на општината;
**4.** Го обезбедува извршувањето на одлуките на Советот,
**5.** Го обезбедува извршувањето на работите коишто со закон ѝ се делегирани на општината;
**6.** Иницира и предлага донесување прописи од надлежност на Советот;
**7.** Го предлага годишниот буџет и годишната сметка на буџетот на општината;
**8.** Го извршува буџетот на општината;
**9.** Избира директори на јавните служби што ги основала општината врз основа на јавен конкурс;
**10.** Редовно го известува Советот за извршувањето на своите надлежности во согласност со статутот;
**11.** Решава во управни работи за права, обврски и интереси и правни и физички лица, во согласност со закон;
**12.** Донесува правилник за систематизација на работните места на општинската администрација;
**13.** Раководи со општинската администрација;
**14.** Одлучува за вработувањето, правата, должностите и одговорностите на вработените во општинската администрација, доколку поинаку не е определено со закон.
**15.** Обезбедува правилно и законито користење, одржување и заштита на сопственоста на општината, во согласност со закон и статутот и
**16.** Врши други работи утврдени со закон и со статутот.
**(2)** Градоначалникот може да овласти раководен службеник на општината да ја води постапката и да решава во управни работи, како и да потпишува акти.

ЧЛЕН 51 - КОНТРОЛА НА ЗАКОНИТОСТА НА ПРОПИСИТЕ ПРЕД НИВНОТО ОБЈАВУВАЊЕ

(1**)** Ако градоначалникот смета дека прописот на советот не е во согласност со Уставот и законите, должен е во рок од седум дена од денот на доставувањето со решение да го запре неговото објавување, со кое ќе ги образложи причините за запирањето.
**(2)** Советот е должен во рок од 15 дена од денот на објавувањето на решението од став 1 на овој член, да го разгледа решението и да одлучи по него.

**(3)** Ако советот го потврди прописот, градоначалникот е должен да го објави и истовремено да поднесе иницијатива за поведување постапка за оценување на уставноста и законитоста на оспорениот пропис пред Уставниот суд на Република Северна Македонија.

**(4)** За иницијативата од став (3) на овој член градоначалникот е должен да го информира министерството надлежно за вршење на работите што се однесуваат на локалната самоуправа.

**HR Акциски план за 2022 година**

**РБ Цел Активност Носител/сектор Соработка Временска рамка рамка**

**Предуслови**

Лице овластено за заштитено внатрешно пријавување: Дијана Калински, dijana.kalinski@aerodrom.gov.mk, 071/393 271